ৰাষ্ট্ৰীয় নাগৰিক পঞ্জী চমুকৈ এনআৰচিত সংঘটিত হোৱা বহু কোটি টকীয়া কেলেংকাৰীৰ ন ন তথ্য শেহতীয়াকৈ পোহৰলৈ আহিছে। পূৰ্বৰ ৰাজ্যিক সমন্বয়ৰক্ষী প্ৰতীক হাজেলাৰ লগতে ভালেমান চৰ্চিত ব্যক্তিৰ নাম সাঙোৰ খাই পৰিছে।
বিগত ৯ জুলাইত গুৱাহাটীৰ সাংবাদিক বিশ্বজিৎ নাথে প্ৰধানমন্ত্ৰী নৰেন্দ্ৰ মোডীলৈ এক অভিযোগ পত্ৰ প্ৰেৰণ কৰিছিল। বিষয়- "অসমত NRC উন্নীতকৰণ প্ৰক্ৰিয়াৰ সময়ত বিত্তীয় কেলেংকাৰী"।
বৰ্তমানৰ এনআৰচিৰ ৰাজ্যিক সমন্বয়ক হিতেশ দেৱ শৰ্মাই ১৩ জুন, ২০২২ত ৰাজ্য চৰকাৰৰ সতৰ্কতা আৰু দুৰ্নীতি বিৰোধী শাখাত আন এক FIR দাখিল কৰে পূৰ্বৰ ৰাজ্যিক এন আৰ চিৰ সমন্বয়ক হিচাপে কাৰ্যনিৰ্বাহ কৰা প্ৰতীক হাজেলাৰ বিৰুদ্ধে। এই FIRত প্ৰতীক হাজেলাই অসমত এনআৰচিৰ উন্নীতকৰণৰ নামত দুৰ্নীতি আৰু ধন সৰবৰাহৰ অভিযোগ উত্থাপন কৰা হৈছে।
উল্লেখ কৰাৰ প্ৰয়োজন যে- চলিত বৰ্ষৰ ১৯ মে'ত হিতেশ দেৱ শৰ্মাই প্ৰথমবাৰৰ বাবে প্ৰতীক হাজেলাৰ বিৰুদ্ধে এনআৰচি উন্নীতকৰণৰ নামত জালিয়াতি তথা অনিয়মৰ লগতে উচ্চতম ন্যায়ালয়ৰ নিৰ্দেশনাক অৱমাননা কৰাৰ অভিযোগ তুলিছিল। হিতেশ দেৱ শৰ্মাই এই সন্দৰ্ভত অসম আৰক্ষীৰ অপৰাধ অনুসন্ধান শাখাত এক গোচৰো তৰিছিল।
হিতেশ দেৱ শৰ্মাই প্ৰতীক হাজেলাৰ লগতে সেইসময়ৰ কেইবাগৰাকী বিষয়া আৰু ডাটা এন্ট্ৰী অপাৰেটৰৰ বিৰুদ্ধে ৰাষ্ট্ৰীয় নিৰাপত্তাৰ সৈতে আপোচ কৰাৰ অভিযোগ তুলি অসম আৰক্ষীৰ অপৰাধ অনুসন্ধান শাখাত তৰিছিল এই গোচৰ। অসম আৰক্ষীৰ অপৰাধ অনুসন্ধান শাখাই এন আৰ চিৰ প্ৰাক্তন ৰাজ্যিক সমম্বয়ক গৰাকীৰ লগতে সেইসময়ৰ কেইবাগৰাকী বিষয়া আৰু ডাটা এন্ট্ৰী অপাৰেটৰৰ বিৰুদ্ধে ভাৰতীয় দণ্ডবিধি ১২০(বি), ১৬৬(এ), ১৬৭, ১৮১,২১৮,৪২০,৪৬৬ আৰু R W 34 ধাৰাত গোচৰ ৰুজু কৰিছিল।
তেতিয়া অসম আৰক্ষীৰ অপৰাধ অনুসন্ধান শাখাত দাখিল কৰা ৬ পৃষ্ঠাৰ অভিযোগ পত্ৰত উল্লেখ কৰা মতে- সেইসময়ৰ কেইবাগৰাকী বিষয়া আৰু ডাটা এন্ট্ৰী অপাৰেটৰৰ বিৰুদ্ধে এন আৰ চিৰ প্ৰাক্তন ৰাজ্যিক সমম্বয়ক প্ৰতীক হাজেলাই বিশেষ ছফটৱেৰৰ জৰিয়তে NRCত সন্দেহজনক নাগৰিকৰ নাম অন্তৰ্ভুক্ত কৰিছিল। তদুপৰি এন আৰ চি উন্নীতকৰণত বংশবৃক্ষৰ সঠিক পৰীক্ষণ হোৱা নাছিল বুলিও অভিযোগ পত্ৰত উল্লেখ কৰিছিল।
যাৰ ফলত এসময়ত প্ৰাপ্য ধনৰ দাবীে ৰাজপথলৈ ওলাই আহিছিল একাংশ ডাটা এন্ট্ৰী অপাৰেটৰ। তেওঁলোকে দাবী কৰিছিল যে- ৭০০০ যুৱ শ্ৰমিকৰ ভিতৰত বৃহৎ সংখ্যক ডাটা এন্ট্ৰী অপাৰেটৰ ধনৰ পৰা বঞ্চিত হৈছে, য'ত সমগ্ৰ এন আৰ চি উন্নীতকৰণ প্ৰক্ৰিয়াত ১৬০০ কোটি টকা খৰচ হৈছিল। ইয়াৰোপৰি তেওঁলোকৰ আইনী আৰু নিয়মীয়া ধন পৰিশোধৰ বাবে দাবী জনাই ৰাজ্যিক শ্ৰম আয়ুক্ত কাৰ্যালয়ৰ কাষ চাপিছিল প্ৰতিবাদকাৰী ডাটা এন্ট্ৰী অপাৰেটৰসকলে।
Search for:
হিমন্ত মন্ত্ৰীসভাৰ প্ৰধান সেনাপতি কোন? হঠাৎ দূৰত্ব বাঢ়িছে নেকি হিমন্ত-পীয়ুষৰ?
